
[bookmark: Sujet][bookmark: References]Zakonodajna resolucija Evropskega parlamenta z dne 26. marca 2026 o osnutku sklepa Sveta o sklenitvi, v imenu Unije, Sporazuma v obliki izmenjave pisem med Evropsko unijo in Ljudsko republiko Kitajsko na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (10844/2023 – C10-0282/2025 – 2023/0183(NLE))
(Odobritev)
Evropski parlament,
–	ob upoštevanju osnutka sklepa Sveta (10844/2023),
–	ob upoštevanju osnutka sporazuma v obliki izmenjave pisem med Evropsko unijo in Ljudsko republiko Kitajsko na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (10845/2023),
–	ob upoštevanju zahteve za odobritev, ki jo je Svet podal 11. novembra 2025 v skladu s členom 207(4), prvi pododstavek, in členom 218(6), drugi pododstavek, točka (a)(v), Pogodbe o delovanju Evropske unije (C10‑0282/2025),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za mednarodno trgovino (A10‑0026/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu, Komisiji ter vladam in parlamentom držav članic in Ljudske republike Kitajske.

